คดีฆาตกรรมหมู่บ้านชิราคาวะโกะ 



โยชิมุระ ทัตสึยะ เขียน 
ธีรตา วิจิตร แปล 


111 , X, 

แบ/\4/๙ 
ธ๐๐เ(5 


สารบญ 


บทที่ 1 

คดีฆาตกรรมบ้านนุเรงามิ 

5 

บทที่ 2 

ผู้ต้องสงสัยหลบหนี 

31 

บทที่ 3 

เหตุที่ตัด 

63 

บทที่ 4 

บ้านคุเรงามิกับบ้านอิซุงามิ 

83 

บทที่ 5 

หมู่บ้านลีขาวแสนเงียบสงบ 

125 

บทที่ 6 

คำสารภาพชวนตะลึง 

169 

บทที่ 7 

สายสัมพันธ์รวมใจ 

193 

บทที่ 8 

การตัดครั้งที่สอง 

227 

บทที่ 9 

อุบายล่ม 

263 

บทที่ 10 

วางแผงสกปเด็ดเจ้าเดียว 

319 


บทที่ 1 

คดีฆาตกรรมบ้านนุเรงามิ 


1 


"หัวหน้ากอง บก. ซากุรางิ โทรศัพท์ค่ะ" 

โศกนาฏกรรมสะเทือนขวัญเขย่าโลกกำลังจะเปิดม่าน นับตั้งแต่ 
มีโทรศัพท์สายหนึ่งโทร.มายังกองบรรณาธิการ 'ความจริงรายสัปดาห์' 
ซึ่งตั้งอยู่ที่ย่านคันดะ เขตจิโยดะ กรุงโตเกียว ยามเย็นวันอังคารที่ 31 
เดือนสิงหาคม ซึ่งอากาศยังคงร้อนอบอ้าว 
"ใครโทร.มา" 

ซากุรางิ ไดโกะ หัวหน้ากองบรรณาธิการซึ่งปีนี้อายุห้าสิบเอ็ดปี 
ใช้ก้นดินสอสีแดงเกาศีรษะที่แซมผมสีดอกเลาค่อนข้างเยอะ พลางถาม 
โดยไม่เงยหน้าจากต้นฉบับบทความที่วางอยู่บนโต๊ะ ซึ่งอยู่ในขั้นตอน 
พิสูจน์อักษร 

"คุณไซโต้จากโยโกฮามะค่ะ" 

"ไซโต้จากโยโกฮามะ?" 

ซากุรางิเงยหน้าจากบทความที่กำลังตรวจ ทันไปถามหญิงสาว 

ทำงานพิเศษซึ่งเป็นคนรับสายแล้วถามอีกครั้ง 
"มีธุระอะไร" 

"ไม่ได้แจ้งค่ะ เขาว่าล้าหัวหน้ากอง บก. มารับสายก็รู้เอง" 

"กดปุ่มพักสายสิ" 

เมื่อได้ยินดังนั้นหญิงสาวทำงานพิเศษซึ่งรอฟังคำสั่งของหัวหน้า 
กองบรรณาธิการโดยยกมีอปิดกระบอกโทรศัพท์ค้างไว้จึงกดปุ่มพักสาย 
"เธอ...ฟังนะ" 

ซากุรางิพูดกับหญิงสาวทำงานพิเศษหน้า 1 ใหม่ที่รู้จักเพียง 
สรรพนามแทนชื่ออีกฝ่ายว่า 'เธอ' ด้วยท่าทางโกรธเล็กน้อย 

"ทูโทรศัพท์น่ะ แค่ยกมือปิดเฉยๆ เลียงยังลอดเข้าไปอยู่นะ ระวัง 

หน่อย" 

"อีะ...ค่ะ" 

"ไม่ , ใช่แค่เรื่องนี้ที่ต้องระวัง สายที่โทร.เข้ามาหาหัวหน้ากอง บก. 
อย่างฉันด้วยการระบุชื่อส่วนมากเป็นเรื่องจุกจิกสารพัด ไหนจะคัดค้าน 
ไหนจะข่มขู่ ฉะนั้นห้ามต่อสายคนที่แนะน่าตัวแบบคลุมเครือมาให้ฉัน 
ทันที สำหรับหัวหน้ากอง บก. การแกล้งไม่อยู่ไม่ถือว่าแย่มาก" 

"ขอโทษค่ะ" 

ซากุรางิกวาดตามองรอบกองบรรณาธิการซึ่งพนักงานออกไปกัน 
เกือบหมด แล้วเรียกชายหนุ่มที่นั่งพิมพ์งานด้วยคอมพิวเตอร์อยู่ที่โต็ะ 
เงียบๆ 

"เอ้ ชูโซ โทษทีที่ขัดจังหวะพิมพ์งาน ช่วยรับโทรศัพท์ตรงนั้นให้ 

หน่อย" 

"อีะ ผมหรือครับ" 

เจ้าหน้าที่กองบรรณาธิการอายุยี่สิบเก้าปีที่ถูกเรืยกว่าชูโซชื่อจริง 
คือ ยามาอุจิ ชูโซ ชะงักมือที่เคาะแป้นพิมพ์ แล้วกดปุ่มพักสายซึ่งมี 

ไฟกะพริบเพื่อรับสาย 

"สวัสดีครับ ตอนนี้คุณซากุรางิออกไปข้างนอก ถ้าไม่รังเกียจ ผม 
ขอรับเรื่องแทนครับ" 

ยาม'าอุจิมอง'ซากุรางิเป็นเชิงรอคำสั่ง พลางเลื่อนกระดาษโน้ตเข้า 
มาใกล้และจับดินสอ แต่ทั้งที่ตัวเองยังไม่ได้บอกชื่อ ปลายสายก็ชิงถาม 
"ยามาอุจิคุง?" เขาจึงขมวดคิ้ว และถามกลับอย่างสงสัย 
"ครับ ผมคือยามาอุจิ คุณคือ?" 

เมื่อได้ยินคำตอบของอีกฝ่าย ยามาอุจิก็ยิ้มออกในพริบตา 
"อะไรกั้น เห็นบอกว่าไซโต้จากโยโกฮามะ เราก็นึกว่าใคร ไม่บอก 
ชื่อจริงผมก็ไม่รู้หรอกครับ หัวหน้ากอง บก. สินะครับ ใช่ครับ ความแตก 
สินะครับว่าแกล้งไม่อยู่ ที่จริงเขาอยู่ครับ กรุณารอสักครู่" 

ยามาอุจิยกหูโทรศัพท์ขึ้นสูงโดยไม่ป้องปากพูด บอกซากุรางิที่ 
กำลังลอบมองท่าทีว่าเป็นโทรศัพท์จากใครกันแน่ 
"อาจารย์นัตสึคาวะ โยสึเกะ นักเขียนครับ" 

"อาจารย์'นัตสึคาวะ?" 

ถึงคราวซากุรางิขมวดคิ้วบ้าง 

"อาจารย์นัตสึคาวะมีชื่อจริงว่าไซโต้หรอกหรือ" 

"ใช่ครับ" 

"ทำไมโทร.หาฉัน เอาเถอะ ต่อสายมา" 

ซากุรางิเอื้อมมือไปรับสายโทรศัพท์บนโต๊ะตนเอง 

'ความจริงรายสัปดาห์' ที่ซากุรางิ ไดโกะ ดำรงตำแหน่งหัวหน้า 
กองบรรณาธิการ เป็นนิตยสารรายสัปดาห์ที่รวมเรื่องทั่วไป ดีพิมพ์โดย 
จิไดฉะ ซึ่งเป็นสำนักพิมพ์ชั้นแนวหน้า อีกทั้งยังเป็นนิตยสารยอดนิยม 
ที่ลงสกู๊ปข่าวเด่นเรื่องการเมือง สังคม และศิลปะอย่างต่อเนื่อง เพราะ 
คำโฆษณาที่เป็นจุดชายของนิตยสารคือ 'ข่าวสารฉับไว อื้อฉาวกว่าใคร' 
ทว่ายอดขายที่พุ่งกระฉูดจากการรัวออกสกู๊ปข่าวเด 1 นก็ต้อง 
แลกมาด้วยการฟ้องร้องและคดีความมากมาย เพราะเหตุนี้ซากุรางิจึง 
อ่อนไหวกับโทรคัพห์จากภายนอก 

เหมือนที่เขาตักเดือนหญิงสาวทำงานพิเศษเมื่อครู่ โทรศัพท์'จาก 
คนแปลกหน้าเกินแปดสิบเปอร์เซ็นต์โทร.มาทักท้วงและข่มขู่ หรือไม่ก็ 
เป็นสื่อมวลชนแวดวงเดียวกันโทร.มาสอบถามความเห็นเกี่ยวกับปัญหา 
ที่ 'ความจริงรายสัปดาห์' แบกรับอยู่ 

ซากุรางิต้องใช้โทรศัพท์มือถือแยกกันสามเครื่อง เครื่องหนึ่งใน 
จำนวนนั้นใช้ติดต่อกับคู่กรณีที่มีปัญหาอย่างหลีกเลี่ยงไม่ได้ และเขาจะ 
เปลี่ยนเบอร์ใหม่ทันทีหลังคลี่คลายปัญหาได้ แน่นอนว่าแทบไม 1 เคย 
ปริปากบอกที่อยู่ของตนเอง 

ถ้าซากุรางิขี้ระแวงขนาดนี้ มีหรือจะไม่ระแวดระวังสายจากคนที่ 
แนะน่าตัวด้วยชื่อคลุมเครืออย่าง 'ไซโต้จากโยโกฮามะ' ตามสัญชาตญาณ 
แต่พอได้ยินว่านั้นเป็นชื่อจริงของนักเขียน พูดให้ถูกคือชื่อจริง 
ของ นัตสึคาวะ โยสึเกะ ซึ่งเป็นนักเขียนนิยายสิบสวน เขาก็เผลอทำหน้า 
เซ็งทันที 

เนื่องจากนิตยสาร 'ความจริงรายสัปดาห์' อาศัยคำโฆษณาที่ว่า 
ข่าวสารฉับไว อื้อฉาวกว่าใคร ซากุรางิเลยเรียกนิยายเรื่องยาวว่า 'โซนสงบ 

ของนิตยสารเรา' เช่นเดียวกับคอลัมน์วิจารณ์หนังสือ วิจารณ์ละคร และ 
'เดินตะลอนชิมร้านอร่อย' เพราะเป็นงานที่ไม่มีปัญหาใด ๆ 

โดยเฉพาะนิยาย การรวมเล่มขายหลังตีพิมพ์เป็นตอนๆ ใน 
'ความจริงรายสัปดาห์' ถือเป็นเป๋าหมายสุดท้าย เรื่องนักเขียนด้วย 
ซากุรางิขอคำแนะนำจากหัวหน้ากองบรรณาธิการวรรณกรรมแทบ 
ทั้งหมด 

ตั้งแต่เข้าทำงานในสำนักพิมพ์ ซากุรางิเป็นผู้ชายที่ตั้งหน้าตั้งตา 
พัฒนาผี เมือ ด้วยการเป็นนักข่าวที่ออกไปทำข่าว จึงไม่รู้เรื่องนิยายแม้แต่ 
นิดเดียว และแม้จะเปิดเผยต่อสาธารณะไม่ได้ แต่เขายอมรับกับกอง 
บรรณาธิการตามตรงว่า 'ฉันไม่อ่านนิยาย และไม่รู้ว่าตรงไหนดีไม 1 ดีด้วย' 
แล้วเสริมต่อ 'ล้าจะช่วยระวังแค่การแสดงความรู้สึกแบ่งแยกได้ ฉันก็ไม่มี 
อะไรจะพูด เพราะฉันตัดสินไม 1 ได้ว่าเนื้อเรื่องสนุกหรือไม 1 สนุก มอบ 
หน้าที่เซ็กให้นายหมดเลยแล้วกัน' 

คนที่ถูก 'มอบหน้าที่เซ็กให้หมดเลย' เข้าเต็มเปาคือ ยามาอุจิ ชูโซ 

ยามาอุจิเป็นบรรณาธิการวรรณกรรมมาหกปีนับตั้งแต่เข้ามา 
ทำงานในสำนักพิมพ์ และเป็นบรรณาธิการผู้ดูแลนัตสืคาวะ โยสืเกะตั้งแต่ 
ห้าปีก่อน 

ตอนยามาอุจิรับหน้าที่บรรณาธิการผู้ดูแลนัตสืคาวะ โยสึเกะซึ่ง 
อายุท้าสิบปี สาขานิยายรักที่นัตสืคาวะเขียนมาตลอดตั้งแต่เปิดตัวถูก 
วิจารณ์ว่าขาดอารมณ์ร่วมด้วยเหตุผลด้านอายุ บรรณาธิการหนุ่มจึงให้ 
เขาเขียนนิยายสิบสวนแทน และทุกคนในสำนักพิมพ์ก็ยอมรับว่า การที่ 
เขาประสบความสำเร็จถึงขีดสุดอย่างงดงามเป็นครั้งที่สองในฐานะ 
นักเขียนก็เป็นเพราะผี เมือ ของยามาอุจิ 

หลังจากบรรณาธิการมือฉมังที่ 'เข้าใจนิยาย' ซึ่งอยู่ในกอง 

บรรณาธิการ 'ความจริงรายสัปดาห์' เกษียณอายุตอนต้นปี คนหนุ่มแน่น 
อย่างยามาอุจิก็ได้รับเลือกให้รับช่วงต่อ และมีข่าวลือว่านัตสึคาวะ 
โยสึเกะที่ถูกกำหนดให้เขียนนิยายขนาดยาวเรื่องถัดไปเป็นคนเสนอชื่อ 
อย่างแข็งขัน 

ยามาอุจิเพิ่งย้ายมาทำนิตยสารรายสัปดาห์จึงหัวหมุนกับรูปแบบ 
การทำงานอย่างต่อเนื่องเป็นวงจรในหนึ่งสัปดาห์ และไม 1 เพียงแค 1 
รับผิดชอบนิยายเรื่องยาวเพ่านั้น ยังต้องดูแลคอลัมน์วิจารณ์และ 
ความเรียงทั้งหมดคนเดียวอีกด้วย เรียกได้ว่าเป็นคนที่รับผิดชอบ 
'โซนสงบ' ของนิตยสารเพียงคนเดียว 

การได้รับผิดชอบในสาขาที่ทัวหน้ากองบรรณาธิการไม 1 สนใจ 
แม้แต่น้อย ทำให้เพื่อนร่วมงานมองว่าคะแนนประเมินยามาอุจึไม่น่าจะ 
สูง แต่ซากุรางิประเมินยามาอุจิในฐานะกำลังหลักอันลํ้าค่าที่ช่วยทำงาน 
แทนในส่วนที่เป็นจุดอ่อนของตนเอง ชายหนุ่มจึงได้คะแนนประเมิน 
ค่อนข้างสูง ตรงข้ามกับความคิดของคนรอบข้าง 

ด้วยเหตุผลดังกล่าว แม้ว่ายามาอุจิ ชูโซซึ่งเป็นผู้ดูแลจะรับสาย 
โทรศัพท์ แต่น้ตสึคาวะไม 1 ได้สนทนาอะไรเป็นพิเศษ ทั้งยังต้องการให้ 
โอนสายไปคุยกับหัวหน้ากองบรรณาธิการทันทีทำให้ซากุรางิประหลาดใจ 
ยิ่ง 

คิดได้เพียงอย่างเดียวคือ นักเขียนอาจจะตำหนิยามาอุจิซึ่ง 
เป็นบรรณาธิการผู้ดูแล ถ้าอย่างนั้นก็พอเข้าใจที่โทร.หาหัวหน้ากอง 
บรรณาธิการกะทันหันโดยข้ามผู้เกี่ยวข้องโดยตรง ทากเป็นปัญหาอื่นๆ 
ที่เกี่ยวกับหน้าที่การงานนอกเหนือจากนั้น เช่น ส่งต้นฉบับผิด ก็น่าจะ 
คุยกับยามาอุจิก่อน 

ไม่ว่าจะเป็นอย่างไรซากุรางิคิดว่าการได้รับโทรศัพท์ทักท้วงอย่าง 
มุ่งร้ายไม่ใช่เรื่องแปลก เขาเดาว่าไม่ใช่ธุระสำคัญนัก ต่อให้เป็นสายที่มี 

เรื่องทะเลาะกับบรรณาธิการผู้ดูแลและแสดงความโกรธต่อเรื่องนั้นจริง 

แต่ถ้าเทียบกับการถูกยาถูซ่าหมายหัวขู่ฆ่าก็เป็นเพียงเรื่องจิ๊บจ๊อย จากนั้น 

เขาก็ยกโทรศัพท์แนบหู พูดด้วยนั้าเลียงเป็นมิตรเกินจริง 

"สวัสดีอาจารย์นัตสึคาวะ ขอบคุณที่เขียนนิยายชั้นยอดให้เสมอ 

ยิ่งออกตอนใหม่ เรื่องราวยิ่งเข้มข้นขึ้นทุกตอนเลย" 

ผู้ 1 ผู้ ผู้ นัผู้โ 1 1 ^ * 
ซากุรางิเอ่ยคำเยินยอหน้าตาเฉยทังทีไม่เคยอ่าน เรืองยกยอปอปัน 

นี่แหละของถนัด 

ทว่าเมื่อนัตสึคาวะเอ่ยคำพูดแรก รอยยิ้มพลันเลีอนหายจาก 
ใบหน้าซากุรางิ 


3 

"ขอโทษที่โทร.ทาหัวหน้ากอง บก. กะทันหันไม่นึกว่ายามาอุจิคุง 
จะรับสายต่อจากผู้หญิงคนนั้นเลยลนลานนิดหน่อย ฉันกะจะต่อสายด้วย 
ชื่อจริง แต่ลำดับชั้นตอนต่างๆ มันมั่วไปหมด...เพราะฉะนั้น อาจจะดู 
เหมือนเล่นละครลิงสักหน่อย แต่ขอความร่วมมือด้วยนะ" 

"ทา?" 

"ช่วยตอบเหมือนโทรศัพท์สายนี้ ฉันโทร.มาชวนหัวหน้ากอง บก. 
ไปดีกอล์ฟได้ไหม" 

"อำ..." 

ซากุรางิเปล่งเลียงแสดงความงุนงงโดยไม่เข้าใจจุดประสงค์ของ 
นักเขียนนิยายลีบสวน พลางสบตากับยามาอุจิที่ยืนดูสถานการณ์อยู่ 
ห่างๆ 

"ฉันได้ยินจากยามาอุจิคุงว่าหัวหน้าซากุรางิชอบดีกอล์ฟมาก" 


12 โยชิมุระ ทัตสืยะ 


"ใช่ ชอบจริง ๆ" 

"แต่ยามาอุจิคุงไม่เล่นกอล์ฟ เลยต้องใช้เป็นข้ออ้างเขี่ยเขาเพื่อ 
คุยกับหัวหน้า" 

"อีม" 

ซากุรางิตอบรับแบบงง ๆ เพื่อให้อีกฝ่ายรู้ว่ากำลังฟังอยู่ 

"จริงๆ แล้วธุระคือเรื่องอื่น คืนนี้ขอเวลาออกมาพบและคุยกัน 
สักชั่วโมงได้ไหมครับ" 

นัตสึคาวะอายุห้าสิบท้าปี มากกว่าซากุรางิสี่ปี แต่ตอนขอร้องนั้น 
คำพูดคำจาของเขาสุภาพมาก 

"แต่เป็นเรื่องที่ไม่อยากให้คนอื่นรู้เป็นชันขาด ล้าหัวหน้ายอมมา 
เจอ ฉันจะจองท้องในโรงแรมที่ชิมบาชิที่เข้าพักเป็นประจำไว้" 

"จองห้อง?" 

"ขู่" 

แม้ว่าจะคุยกันทางโทรศัพท์ แต่ภาพนัตสึคาวะยกนิ้วชี้แตะปาก 
ก็ปรากฏขึ้นในหัวซากุรางิ และมีเพียงเสียงลมหายใจที่ดังออกมา 

"ยามาอุจิคุงคงยืนฟังอยู่ใกล้ๆ ตอบแค 1 'ได้' หริอ 'ไม่ได้' ก็พอ 
คืนนี้เจอกันได้ไหม" 

"ได้สิ" 

ซากุรางิรู้สึกไม่พอใจขณะตอบ 

"ขอบคุณมาก งั้นฉันจะจองท้องในโรงแรมไว้ ส่วนเวลานัด... 
ตอนนี้ห้าโมงครึ่ง เจอกันหนึ่งทุ่มได้ไหม" 

"ได้" 

"ขอโทษที่เรื่องมากนะ หัวหน้าช่วยได้มากเลย ล้าอย่างนั้นสถานที่ 
นัดพบที่แน่นอนคือ..." 

นัตสืคาวะ โยสืเกะแจ้งชื่อโรงแรมที่เขาพักประจำ และขอนัดพบ 

ที่คอฟฟิเลานจ่ชั้นหนึ่งของโรงแรมนั้น 
"ยังไงก็..." 

นัตสึคาวะยํ้าหนักแน่น 

"ช่วยเก็บเป็นความลับกับยามาอุจิคุงด้วย อย่าบอกเขาเรื่องที่จะ 
เจอกันคืนนี้ ทำเป็นว่าฉันโทร.มาชวนหัวหน้าไปดีกอล์ฟนะ" 

"เข้าใจแล้ว..." 

ธุระเรื่องอะไรกันแน่...คำถามมาจ่อถึงคอ แต่ซากุรางิก็กลืน 
คำพูดนั้นลงไปได้อย่างหวุดหวิด จากนั้นจึงหลบตายามาอุจิด้วยรู้สึกผิด 
ที่ต้องเล่นละครตบตา แล้วจงใจพูดด้วยนั้าเลียงร่าเริง 

"ช่วงนี้วงสวิงฉันไม่เสถียรเท่าไหร่ ทำแต้มได้ไม 1 ดีหรอก ช่วยออม 
มือหน่อยนะ ฮะ ๆ ๆ" 


4 


เมื่อซากุรางิ ไดโกะไปถึงโรงแรมตามเวลานัด ปรากฏ'ว่า , นัตสืคา'วะ 
สวมแจ็กเกตผ้าป่านมารอที่คอฟฟิเลานจ์ก่อนแล้ว ถ้วยกาแฟที่วางอยู่ 
ตรงหน้านักเขียนว่างเปล่า พอเห็นหน้าซากุรางิ นัตสืคาวะก็หยิบใบสั่ง- 
อาหารแล้วลุกขึ้น 

"พรุ่งนี้จะเข้าเดือนกันยายนแล้วแท้ๆ แต่ตกกลางคืนก็ร้อน 
อบอ้าวอยู่ดี อ่า อาจารย์ ไม่เจอกันนานเลยนะ" 

ซากุรางิใข้ผ้าเช็ดหน้าซับเหงื่อตรงต้นคอ ค้อมศีรษะตํ่า 
"ไม่ได้เจอกันนานมากเลย ตั้งแต่ตอนไปทาบทามให้เขียนนิยาย 
เรื่องยาว" 

"ริบไปที่ห้องกันเถอะ" 


14 โยชิมุระ ทัตลึยะ 


ซากุรางิเลียงดังเป็นทุนเดิม อาจเพราะหูตึงเล็กน้อยแม้อายุเพิ่ง 
ท้าสิบเอ็ดปี นัตสึคาวะจึงเร่ง'ฝืเท้าเข้าไปกระซิบ ป้องกันไม่ให้ซากุรางิ 
ส่งเลียงดัง 

"กลุ่มหญิงวัยกลางคนสามคนจำฉันได้และเข้ามาขอลายเซ็น 
พวกเขาต้องหูผื่งคอยฟังพวกเราคุยกันแน่ รีบไปที่ท้องเถอะ" 

ถ้าเป็นชายกับหญิงคงไม่แคล้วโดนเข้าใจผิด...ซากุรางิคิดพลาง 
หันหลังกลับตามคำแนะน่าของนัตสืคาวะ จากนั้นก็สังเกตเห็นใบสั่ง- 
อาหารและตั้งท่าจะดึงมันจากมือนักเขียนนิยายลีบสวน แต่นัตสึคาวะ 
ชิงบอก "ลงบัญชีห้องฉันแล้ว" ก่อนหยิบคีย์การ์ดจากกระเป๋าตรงอกเสื้อ 

เมื่อเข้าไปในท้องดับฌิลรูมซึ่งอยู่บนชั้นสิบสองหรีอชั้นธุรกิจ 
นัตสึคาวะก็ชี้ไปยังเก้าอี้สองตัวข้างโต๊ะกลมที่ตั้งอยูริมหน้าต่าง และบอก 
ให้ซากุรางิไปนั่งตรงนั้น 

"หัวหน้ากอง บก. ดื่มอะไรไหม" 

นัตสึคาวะชี้ดู้เย็นที่ตั้งอยู่ในท้องแล้วถาม 
"งั้นเอาเป็นนั้าแร่เย็นๆ...อ็ะ เดี๋ยวทำเองไม่ต้องลำบาก อาจารย์ 
ล่ะ" 

"ไม่ละ" 

นัตสึคาวะโบกมือ 

"แหม แต่ตอนอาจารย์โทร.มากะทันหันแล้วสั่งให้เล่นละครนี่ 
ตกใจหมดเลย" 

หลังจากซากุรางิดื่มนั้ารวดเดียวหมดแก้วก็ยิ้มเจื่อน 

"ไอ้เราก็เป็นคนตรง ๆ โกหกไม่เก่ง...เลยความแตกเรื่องแกล้ง 

ไม่อยู่" 

"แล้วยามาอุจิคุงส่ะ" 

"เขาทำหน้าไม่อยากเชื่อ พูดว่า หา ดีกอล์ฟกับอาจารย์นัตสึคาวะ 
หรือครับ แล้วก็ถามว่า 'คงไม่ใช่เรื่องผมหรอกนะ' ตามคาด ฉันเลยบอก 
ว่าล้าเป็นเรื่องนายเลียมารยาทกับอาจารย์คงเรียกมาคุยนานแล้ว แต่เขา 
ยอมเข้าใจหรือเปล่าไม่รู้" 

"ไม่น่านะ" 

นัตสึคาวะพูดพร้อมทำหน้าตึง 

"เพราะอย่างนั้นเมื่อกี้ถึงมีธีเมลจากยามาอุจิคุงส่งเข้ามาที่มือถือ 
ฉันว่า ไปดีกอล์ฟกับหัวหน้ากอง บก. จริงหรือครับ ฉันเลยตอบไปว่าเจอ 
หัวหน้าซากุรางิแบบไม่ได้เป็นทางการ จึงชวนไปออกรอบเพื่อกระชับ 
ความสัมพันธ์น่ะ" 

นัตสึคาวะเสริมด้วยการเลียนคำพูดของซากุรางิ 
"ยอมเข้าใจหรือเปล่าไม่รู้" 

แล้วซากุรางิก็เลียนแบบคำพูดของนัตสึคาวะเช่นกัน 
"ไม่น่านะ" 

เกิดความเงียบพักใหญ่ 

จากนั้นก็เป็นฝ่ายซากุรางิที่เอ่ยปากถามด้วยนั้าเลียงขึงขัง 
"แล้วปัญหาคือเรื่องยามาอุจิจริง ๆ ใช่ไหม" 

"เปล่า เขาเป็น บก. ที่ยอดเยี่ยมมาก ล้าขาดยามาอุจิคุง อย่าง 
ฉันคนนี้ที่จบหน้าที่การงานในฐานะนักเขียนนิยายรักไปครั้งหนึ่งแล้ว 
ไม่ได้ฟันมาผลิตผลงานเหมือนตอนนี้หรอก เพราะในเศษเสี้ยวสมองฉัน 
ไม 1 เคยคิดอยากเขียนนิยายลีบสวนเลย ยามาอุจิคุงจึงเป็นผู้มีพระคุณ 
สำหรับฉัน เขาอายุยี่สิบกว่า ยังหนุ่มแน่นก็จริง แต่ฉันเนรคุณเขาไม่ลง 
หรอก" 

"เท่ากับว่า...มีปัญหาอื่นใช่ไหม" 

"คุณซากุรางิ" 


16 โยชิมุระ ทัตสืยะ 


นัตสึคาวะนั่งตัวตรง เผชิญหน้ากับหัวหน้ากองบรรณาธิการ 
"ช่วยฟังเรื่องเอาแต่ใจของฉันด้วยนะ" 

"เอาแต่ใจ?" 

ซากุรางิชะงักมือที่กำลังเทนํ้าแร่จากขวดลงแก้วเปล่าเพิ่ม 
"เรื่องอะไรยังไง" 

"ขอพักลงนิยายเรื่องยาว ไม่สิ ไม่ใช่แค่พัก อยากหยุดเลย" 

"ว่าไงนะ!" 

ซากุรางิวางขวดนํ้าแร่ลงบนโต๊ะดังตึง จ้องหน้านักเขียนนิยาย 
สิบสวนเขม็ง 

"หยุดการดีพิมพ์?" 

"ใช่ วันนี้วันอังคาร ส่วน 'ความจริงรายสัปดาห์' วางแผงทุกวัน 
จันทร์ ฉันไม่ค่อยรู้เรื่องกำหนดการพิมพ์นิตยสารรายสัปดาห์หรอก แต่ 
ตอนนี้น่าจะยกเลิกทันนะ" 

"ไม่ เรื่องนั้น...เรื่องนั้น ไม่ได้" 

ซากุรางิส่ายหน้าดิก 

"นิยายของอาจารย์มีโควตาฉบับละห้าหน้า ถึงจะบอกให้หาอะไร 
มาถมช่องว่างห้าหน้ากะทันหันก็เถอะ แต่มันก็กระชั้นชิดเกินไป" 

"ช่วยหน่อยเถอะนะ" 

"ทำไม่ได้" 

ซากุรางิดึงดันไม่ยอมรับปาก 

"นิยายจะเข้าสู่กระบวนการพิมพ์อย่างรวดเร็ว ต่างจากบทความ 
เรื่องคดีที่มีการรายงานด่วน แล้วเราก็เริ่มลงนิยายพร้อมเตรียมต้นฉบับ 
ล่วงหน้าหลายสัปดาห์เผื่อเกิดเหตุฉุกเฉิน จะได้ไม 1 ปล่อยให้มีหน้าว่าง 
ไม่ใช่หรือ ป่านนี้คง..." 

"ต้นฉบับน่าจะเตรียมไว้ถึงเดือนตุลาคมแล้ว" 

"เห็นไหมล่ะ ดังนั้นต่อให้บอกนักอ่านว่า 'ผู้เขียนป่วยกะทันหัน' 
ก็ใช้อ้างในสำนักพิมพ์ไม่ได้ คนคงลือกันหึ่งว่าเกิดอะไรขึ้น ถ้าพักแค่หนึ่ง 
สัปดาห์ยังพอหาอะไรมาเลียบแทนได้ แต่นี่ , หยุดลงเชียวนะ...'ไม่เคยเกิด 
เรื่องแบบนี้มาก่อนเลย ที่สำคัญคือ...นิยายเริ่มลงต้นเดือนกรกฎาคม เพิ่ง 
แค่สองเดือนเอง ตามกำหนดการเรื่องจะจบในสิบเดือน อุตส่าห์มาถึง 
หนึ่งในท้าแล้ว แล้เป็นแบบตัดสั้นลงแล้วขมวดจบเลยก็ยังไม่ได้" 

ซากุรางิตะเบ็งเสียงที่ดังอยู่แล้วให้ยิ่งดังขึ้นไปอีก 
"แล้วล้าหยุดดีพิมพ์นิยายที่เพิ่งลงช่วงต้นอย่างกะทันหันแบบนี้ 
นักอ่านจะคิดยังไง ไม่สิ ก่อนห่วงนักอ่าน ทุกคนในสำนักพิมพ์เราจะคิด 
ยังไง คงไม่มีใครคิดว่าอาจารย์ไอเดียตันหรอก ที่จริงเหตุผลแบบนั้นก็ 
เป็นไปไม่ได้ด้วย เดี๋ยวคนจะพานเช้าใจว่าในผลงานมีช้อความแสดงการ 
เหยียดชนชั้นอย่างแรงแล้วตอบโต้ด้วยการหยุดเอาน่ะสิ" 

"ฉันก็'ว่างั้'น" 

"ล้าชวนให้เกิดเรื่องน่าสงสัยแบบนั้นก็จะส่งผลกระทบต่อนิตยสาร 
เราไปด้วย และตัวอาจารย์เองก็เลียหาย เกิดอะไรขึ้นกันแน่" 

"อย่าตัดสินใจเอาเองสิ ช่วยเปิดอกคุยกันโดยไม่ปิดบังอะไรก่อน 
ได้ไหม เกี่ยวกับสาเหตุที่อาจารย์ถูกไล่ต้อนแบบนี้" 

เห็นนักเขียนนิยายลีบสวนที่อาวุโสกว่าตนเองนั่งล้มหน้าเงียบกริบ 
ราวกับลูกน้องโดนหัวหน้ากองบรรณาธิการดุ ซากุรางิยิ่งใจแป้ว 

"อย่าบอกนะว่า 'คดีฆาตกรรมบ้านนุเรงามิ' มีปัญหาเรื่อง 
สิทธิส่วนบุคคล" 

เสียงของซากุรางิที่เอ่ยชื่อนิยายสั่นเล็กน้อย เป็นอาการสั่นด้วย 
ความกระวนกระวาย ถ้ามีข่าวว่าหัวหน้ากองบรรณาธิการขี้เกียจจึง 

โยนทุกเรื่องให้ยามาอุจิซึ่งเป็นผู้ดูแลจัดการแทน โดยที่ตัวเองไม่ได้อ่าน 
ต้นฉบับแม้แต่หน้าเดียวละก็ ซากุรางิไม่แคล้วโดนเด้งแน่นอน 
เขาภาวนาอย่าให้เกิดสถานการณ์เลวร้ายที่สุด ทว่า... 

"มีปัญหาน่ะ" 

คำพูดของบัตสึคาวะทำให้ซากุรางิเกร็ง 

"ปัญหาละเมิดสิทธิส่วนบุคคลในเรื่อง 'คดีฆาตกรรมบ้านนุเรงามิ'" 

"เดี๋ยว...อาจารย์บัตสึคาวะ ถึงจะบอกเรื่องนั้นเอาป่านนี้..." 

ซากุรางิหน้าซีดเผือด 

"มีปัญหาตรงไหนเหรอ ตอนไหน หน้าไหน" 

"ทั้งหมดเลย" 

"ทั้งหมด?" 

"ใช่ ปัญหาคือ 'คดีฆาตกรรมบ้านนุเรงามิ' ทั้งเรื่อง" 

ซากุรางิทำตาโต ยกมือทั้งสองข้างกุมศีรษะที่แซมผมลีดอกเลา 
"หมายความว่าไง" 

"อย่าบอกนะว่า 'คดีฆาตกรรมบ้านนุเรงามิ' เป็นผลงานที่ขโมย 
มา" 

"จดหมายฉบับนี้ส่งมาที่บ้านฉันเมื่อสองวันก่อน" 

แทนที่จะตอบข้อสงสัยของซากุรางิ บัตสึคาวะกลับหยิบซอง 
จดหมายปิดผนึกฉบับหนึ่งจากกระเป๋าแจ็กเกตผ้าป่าน หันด้านที่มี 
ตัวอักษรเขียนไว้ไปทางซากุรางิแล้ววางลงบนโต๊ะ 

ซองจดหมายทำด้วยกระดาษญี่ปุ่น จ่าหน้าซองถึงที่อยู่ในเขต 
ชิบุยะซึ่งจะบอกเฉพาะผู้เกี่ยวข้องเรื่องงานเท่านั้น และเขียนชื่อผู้รับว่า 
'ท่านนัตสึคาวะ โยสืเกะ' ด้วยหมึกลีดำเข้ม 

ลักษณะการลงนั้าหนักหมึกก็ดี และใช้คำว่า 'ท่าน' แบบยกย่อง 
ก็ดี มีรังลีข่มขวัญไหลซึมออกมาจากตรงนั้น คนที่ได้รับเอกสารแนวนี้จน 
เอือมอย่างซากุรางิ แค 1 เห็นจ่าหน้าซองก็รู้ทันทีว่านัตสึคาวะ โยสีเกะเข้าไป 
พัวพันกับปัญหาร้ายแรง 

เขาหยิบซองจดหมาย 

ประทับตราไปรษณีย์จากนาโงย่า เมื่อพลิกดูด้านหลังก็เห็นว่า 
ว่างเปล่า 

"ขอดูข้างในได้ไหม" 

ซากุรางิถามเลียงขาดห้วง นัตสืคาวะหลุบตาแล้วพยักหน้าเงียบ ๆ 

ในซองเป็นกระดาษเขียนจดหมายสองแผ่นซึ่งท่าด้วยกระดาษ 
ญี่ปุ่นเข่นเดียวกัน 

กระดาษแผ่นแรกว่างเปล่า ส่วนแผ่นที่สองปรากฏตัวอักษรเขียน 
ด้วยหมึกดำที่แฝงความโกรธเกรี้ยวเต็มเปียม 

เลิกเขียนนิยายเรื่อง 'คดีฆาตกรรมบ้านนุเรงามิ'ลงใน 'ความจริง 
รายสัปดาห์' เดี๋ยวนี้ 'หยุดลงตั้งแต่ฉบับ•หน้าเลยนะ ถ้าไม่ทำตามคำตั้ง 
มิคนตายแน่ 


จดหมายลงท้ายด้วยการประทับลายนิ้วมือด้วยเลือด ซึ่งดู 
ปราดเดียวก็รู้ว่าเป็นนิ้วโป้ง 

ซากุรางิจ้องตราประทับเลือดซึ่งดูสดใหม่มีพลังคล้ายได้กลิ่น 
เลือดโชยมา แต่ตราประทับนั้นกลับท่าให้เขาใจเย็นลง 

ความหวาดหวั่นว่าเจอนักเขียนนิยายในสาขาที่ไม่ถนัดหายวับไป 
จากความคิดของเขา ความใจกล้าของนักข 1 าวที่เสี่ยงชีวิตเพื่อสกู๊ป 
ข่าวเด่นเข้ามามีอิทธิพลเหนือกว่าตั้งแต่จังหวะที่คาดการณ์ว่า...นี่เป็น 
คดีฆาตกรรม 

"เหตุผลคืออะไร" 

’ V ม่ , 1 V 1 

ถึงตอนนีซากุรางิ เปลียนเป็นพูดเสียงเข้มอย่างสินเชิง 
"เหตุผลที่เจ้าของจดหมายเรียกร้องให้อาจารย์หยุดลงนิยายอยู่ 
ตรงไหน" 

"ไม่รู้" 

"ไม่มีทางที่จะไม่รู้หรอก" 

ท่าทีของซากุรางิเปลี่ยนไปเป็นคนละคน 
"อาจารย์จะบอกว่าขอหยุดลงผลงานในนิตยสารเรา เพราะกลัว 
คำขู่ที่ไม่รู้ต้นสายปลายเหคุน่ะหรือ ไม่จริงใช่ไหม ความจริงน่าจะรู้เจตนา 
ที่แท้จริงของคนเขียนจดหมายขู่ฉบับนี้" 

"เปล่า ฉันไม่รู้จริง ๆ" 

"อาจารย์อย่าก้มหน้า มองตาฉันตรงๆ สิ" 

นัตสึคาวะเงยหน้าขึ้นมาตามคำขอร้องของซากุรางิ ดวงตา 
ฉายแววหวั่นไหวอย่างเห็นได้ชัด 

"มีใครในครอบครัวอาจารย์โดนขู่หรือ ที่บอกว่าจะมีคนตายใน 
กรณีที่ไม่ท่าตามคำสั่ง คือการบอกใบ้ว่าจะท่าร้ายภรรยาหรือลูกงั้นหรือ" 
"เปล่า ฉันไม 1 มีทั้งภรรยาและลูก เคยแต่งงานหนหนึ่ง แต่หย่า 
ตั้งแต่สิบห้าปีก่อนแล้วโสดมาตลอด ไม่มีลูกกับภรรยาที่แยกทางกันไป 
ผู้หญิงที่คบอยู่ตอนนี้ก็ไม่มีด้วย" 

"อ้อ จะว่าไปก็จริงแฮะ ก่อนหน้านี้ยามาอุจิเคยเล่าว่าอาจารย์ 
ยังโสด แต่ล้าเป็นอย่างนั้นก็เท่ากับว่ากรณีที่ไม่เลิกลงผลงานตามคำขู่ 

ตัวอาจารย์เองจะโดนฆ่าหรือเปล่า" 

"คิดว่าน่าจะใช่แน่ๆ" 

"พอเดาออกไหมว่าใครเป็นคนขู่" 

"ไม่" 

นัตสึคาวะปฏิเสธชัดเจน แต่ซากุรางิใช่จะยอมถอย 
"นี่ไม 1 ใช่แค 1 ตัวอาจารย์ แต่เป็นปัญหาใหญ่ของสำนักพิมพ์เรา 
ด้วยนะ กรุณาเลิกปิดบังเถอะ อาจารย์มีปมด้อยที่โดนใครสักคนขู่ใช่ไหม 
มีปัญหาที่เล่าให้คนหนุ่มอย่างยามาอุจิฟังไม 1 ได้ละสิท่า เลยไม 1 ให้เขา 
ร่วมวงด้วย" 

"เรื่องนั้น...ใช่...ตามที่ทัวหน้ากอง บก. พูดเลย" 

"งั้นฉันขอถามอาจารย์ง่ายๆ ช่วยตอบให้ชัดเจนด้วย เพราะมี 
ปัญหาที่ตัวผลงานเรื่อง 'คดีฆาตกรรมบ้านนุเรงามิ' เจ้าของจดหมาย 
ฉบับนี้เลยเรียกร้องให้อาจารย์หยุดลงนิยายใช่ไหม หรือการหยุดลง 
ผลงานอาจเรียกได้ว่าเป็นตัวประกัน อาจารย์มีจุดอ่อนอื่นที่ไม่เกี่ยวกับ 
ผลงานนี้เลย" 

"ว่าไง" 

"หัวหน้ากอง บก." 

นัตสึคาวะ โยสึเกะกำมือสองข้างแน่นก่อนเอ่ย 
"ขอถอนคำพูด" 

"เอ?" 

"ขอถอนคำพูดเรื่องหยุดลงนิยาย แต่ขอแลกเปลี่ยนด้วยการท่า 
เหมือนกับว่าไม่มีเรื่องที่คุยกันวันนี้ตั้งแต่แรกได้ไหม กรุณาลืมว่าเคยเห็น 
จดหมายนั้นด้วย แล้วก็อย่าเล่าเรื่องที่เราคุยกันในห้องนี้ให้ใครฟัง 
เด็ดขาด" 

"ทำไมจู่ ๆ กลายเป็นอย่างนั้นล่ะ" 

"ยังไงก็ตาม ช่างมันเถอะ" 

นัตสึคาวะชักสีหน้าหงุดห่งิดแล้วส่ายหน้า 
"หัวหน้ากอง บก. ช่วยทำเป็นไม่รู้ไม่เห็นไม่ได้ยินเกี่ยวกับเรื่องนี้ 
ด้วยเถอะ และขอยํ้าว่าช่วยเก็บเป็นความลับกับยามาอุจิคุงด้วย ถ้าฉันรู้ 
ว่าหัวหน้ากอง บก. ผิดสัญญา ฉันจะหยุดเขียนต้นฉบับทันที คราวนี้เถียง 
ไปก็เท่านั้น" 

"ไม่นะ..." 

"วันนี้ขอบคุณที่กรุณามาหาทั้งที่อากาศร้อนตับแลบนะ" 

บัตสึคาวะลุกยืนเป็นเชิงเร่งซากุรางิที่ยังนั่งอยู่ให้รีบออกจากห้อง 
"แต่อาจารย์นัตสึคาวะ" 

ซากุรางิพูดขณะลุกขึ้นยืนโดยจำใจทิ้งจดหมายขู่ไว้บนโต๊ะ 
"พอเห็นจดหมายขู่ว่าถ้าตีพิมพ์ต่อจะมีคนตาย ฉันจะนิ่งดูดายได้ 
ยังไง ก็มันจริงใช่ไหมล่ะ แบบนี้ก็เหมือนรู้ทั้งรู้ว่าจะมีอะไรเกิดขึ้นกับ 
อาจารย์ แต่แสร้งทำเป็นไม่รู้" 

"ถ้าอย่างนั้นก็ดีแล้วไม่ใช่เหรอ" 

บัตสึคาวะพูดอย่างไม่แยแส 

"ฉันจะเขียนต้นฉบับ 'คดีฆาตกรรมบ้านนุเรงามิ' ต่อจนกว่าจะ 
โดนใครสักคนเชือดทิ้ง ถ้าหยุดลงผลงานเพราะคนเขียนตาย ก็คงไม่เกิด 
ปัญหาภายในสำนักพิมพ์ด้วยใช่ไหมล่ะ" 

"อาจารย์" 

"กลับไปเถอะ" 

นัตสึคาวะพูดเลียงแข็ง 

คืนนั้นซากุรางิ ไดโกะกลับกองบรรณาธิการแล้วหอบ 'ความจริง 
รายสัปดาห์' ฉบับย้อนหลังเก้าเล่มมานั่งหมกตัวในท้องเล็ก ๆ ที่ใช้ประชุม 
และอ่าน 'คดีฆาตกรรมบ้านนุเรงามิ' ชองนัตสึคาวะ โยสึเกะอย่างจริงจัง 
เป็นครั้งแรก ซึ่งเรื่องนี้เริ่มลงเป็นตอนๆ ตั้งแต่สัปดาห์ที่หนึ่งของเดือน 
กรกฎาคม ปัจจุบันดีพิมพ์แล้วเก้าตอน เขาตรวจสอบด้วยสายตานักอ่าน 
ทั่วไปเท่าที่จะทำได้ 

ฉากของนิยายสิบสวนเรื่อง 'คดีฆาตกรรมบ้านนุเรงามิ' ไม 1 ใช่ 
สถานที่ที่มีอยู่จริง แต่ดูจากคดีที่ดำเนินเรื่องผ่านฤดูกาลทั่งสี่ ได้แก่ ฤดู 
ใบไม้ผลิ ฤดูร้อน ฤดูใบไม้ร่วง และฤดูหนาว ในหมู่บ้านที่มีลักษณะเป็น 
แบบกัชโชสึกุริ 1 ไม่ว่าใครอ่านก็จินตนาการได้ว่าต้นแบบคือโกะคายามะ 
จังหวัดโทยามะ หรือไม 1 ก็ชิราคาวะโกะ จังหวัดกิฟุ ซึ่งได้รับการขึ้น 
ทะเบียนเป็นมรดกทางวัฒนธรรมในรายชื่อแหล่งมรดกโลกของยูเนสโก 
สรุปคือเป็นฉากที่สมมติขึ้นเอง แต่ผู้อ่านสามารถนึกภาพหมู่บ้านของจริง 
ที่มีชื่อเลียงในฐานะมรดกโลกของญี่ปุ่นประกอบด้วยได้ 

ทว่าทีมสิบสวนคดีอาชญากรรมในนิยายคือ 'ตำรวจภูธรจังหวัด 
?' สังกัดสถานีตำรวจประจำจังหวัดที่ใช้ชื่อย่อซึ่งไม่มีอยู่จริง เพื่อไม่ให้ 
เดาถูกว่าเป็นจังหวัดโทยามะหริอจังหวัดกิฟุ 

เรื่องราวเริ่มต้นขึ้น ณ หมู 1 บ้านกัชโชสึกุริ ในฤดูใบไม้ผลิเดือน 
เมษายนซึ่งหิมะเริ่มละลาย พบศพหญิงสาวไร้ศีรษะใต้หิมะ 

และกล่าวถึง 'บ้านนุเรงามิ' กับ 'บ้านมิชุคามิ' ตระกูลเก่าแก่ใน 


1 รูปแบบสถาปัตยกรรมดั้งเดิมของญี่ปุ่น ลักษณะเด่นคือหลังคาทรงจั่วสูงชันมุงด้วยหญ้า 
หรือฟาง 

หมู่บ้านกัชโชสึกุริ ที่มีความขัดแย้งกันมาตั้งแต่สมัยสงครามกลางเมือง 
เซ็งโงกุ 

นิยายตีพิมพ์ต่อเนื่องถึงตอนที่เก้า ฤดูใบไม้ผลิผันเปลี่ยนเป็น 
ฤดูร้อน ตัวละครในเรื่องถูกพบเป็นศพไร้ศีรษะแล้วสามราย ขณะที่เกิด 
คดีฆาตกรรมต่อเนื่อง ก็มีการดำเนินเรื่องราวของคู่รักหนุ่มสาวที่ทุกข์ใจ 
กับความเป็นปรปักษ์ระหว่างสองตระกูลตัง ซึ่งใกล้เคียงเรื่อง 'โรมิโอกับ 
จูเลียต' ของเขกสเปียร์ เหล่าคนประหลาดอาศัยอยู่ในบ้านสามชั้นหลังคา 
มุงหญ้าอันเป็นเอกลักษณ์ ชวนให้นึกถึงโลกนิยายของเอโดะงาวะ รัมโป 
กับโยโคมิโซะ เซชิ 

ซากุรางิไม่อ่านนิยาย แต่รู้จักผลงานมีชื่อเลียงอย่าง 'โรมิโอกับ 
จูเลียต' และผลงานของเอโดะงาวะ รัมโป กับโยโคมิโซะ เซชิ เพราะเคย 
ดูฉบับภาพยนตร์ ดังนั้นเมื่อได้อ่าน 'คดีฆาตกรรมบ้านนุเรงามิ' ของ 
นัตสึคาวะ โยสึเกะ เขาจึงคิดว่า...เอาผลงานพวกนั้นมาทำใหม่สินะ 

'มีแต่การพรรณนาและบรรยากาศที่เหมือนเคยเห็นที่ไหนสักแห่ง 
ทั้งนั้นเลยน้า แบบนี้จะดีเร้อ' 

ซากุรางิเอียงคอ 

'เอาเถอะ ถ้าพวกกอง บก. วรรณกรรมว่าโอเค เราก็ไม่มีสิทธิ้บ่น 
แต่นื่มันคล้ายกับวรรณกรรมคลาสสิกเลยนะ' 

จากนั้นซากุรางิก็เอียงคออีกครั้งพลางคิดต่อ 
'เท่าที่อ่านมาถึงตอนที่เก้า ก็ดูไม 1 น่ามีปัญหาเรื่องละเมิดสิทธิ 
ส่วนบุคคลเลยนี้หว่า' 

ก้ามีการเหยียดชนชั้นปัญหาก็น่าจะปรากฏขึ้นมาตั้งแต่แรกแล้ว 
'ความจริงรายสัปดาห์' ก็ตีพิมพ์เป็นจำนวนมหาศาล หากเกิดปัญหา 
ทำนองนี้ ไม่มีทางที่สังคมจะมองข้ามไปเด็ดขาด 

'นัตสึคาวะบอกว่านิยายเรื่องนี้มีการละเมิดสิทธิส่วนบุคคล แต่ดู 

ในภาพรวมไม่น่ามีปัญหาอะไร ถ้าจะมีก็คงเป็นแค่เรื่องการบรรยายสภาพ 
ศพไร้หัวอันสยดสยองกระมัง แต่ปัจจุบันการบรรยายความรุนแรงระดับ 
นี้ก็'ไม่ แปลก คนที่ได้รับอิทธิพลจากนิยายเรื่องนี้แล้วก่อคดีฆาตกรรม 
ประหลาดแบบเดียวกันในชีวิตจริงก็ไม่น่าจะมี...' 

แต่ซากุรางิยังคาใจ เพราะตอนที่เขาถามให้แน่ใจว่านัตสึคาวะ 
ไม่ได้ขโมยผลงานใครมาใช่หรือไม่ อิกฝ่ายไม่พูดให้ชัดเจน กลับหยิบ 
จดหมายขู่ออกมาแทนการตอบคำถามนั้น ซากุรางิจึงเข้าใจว่าไม่ใช่ 
ปัญหาเรื่องการขโมยผลงาน 

เช่นเดียวกับการเหยียดชนชั้น ทากขโมยผลงานจริง เรื่องยาวที่ 
ลงต่อเนื่องถึงสองเดือน ไม 1 มีทางที่ผู้-อ่านจะไม่ทักท้วง ถึงจะมีเค้าโครง 
เหมือนวรรณกรรมที่เคยอ่านมาก่อน แต่เนื้อเรื่องต้องไม่เหมือนกันแน่นอน 
เพราะถ้ามีปัญหาตรงนั้น ยามาอุจิซึ่งเป็นผู้ดูแลคงไม่มองข้าม 

ซากุรางิเชื่อยามาอุจิวัยยี่สิบเถ้าปีหมดใจ เพราะชายหนุ่มอ่าน 
หนังสิอปริมาณมหาศาลจนเป็นที่เลื่องชื่อในสำนักพิมพ้ 

'ดีละ ยังไงก็ลองดูสถานการณ์โดยไม่บอกใครก่อนแล้วกัน' 

ซากุรางิได้ข้อสรุปขณะหอบหิ้วนิตยสารฉบับย้อนหลังเก้าเล่ม 
ออกจากห้องเล็ก 

'เป็นการขอร้องให้หยุดลงเรื่องยาวกะทันหันเหลือเกิน แต่เจ้าตัว 
ถอนคำพูดแล้ว ทำเป็นไม่มีอะไรเกิดขึ้นก็ดีเหมือนกัน บางทีเขาอาจเป็น 
โรคประสาทแบบที่พวกนักเขียนชอบเป็นกันนั้ง' 

ซากุรางิไม่อ่านนิยายจึงมีความคิดยึดติดอยู่ในกรอบเดิม ๆ ต่อ 
นักเขียนนิยายคิอ ให้ภาพลักษณ์ของคนอ่อนไหวเกินควร ขี้น้อยใจ 
จิตตกด้วยเรื่องเล็กน้อย และเพ้อฝันชั้นสุดยอด 

'เอาเถอะ เพราะอย่างนั้นแหละ พวกเขาถึงได้เขียนเรื่องราวหลุด 
โลกเหนือความคาดหมายได้' 

วันจันทร์แรกชองเดือนกันยายนมาเยือนนิตยสารฉบับที่ลงนิยาย 
'คดีฆาตกรรมบ้านนุเรงามิ' ตอนที่สิบวางแผง ทั้งยังประกาศด้วยว่าจะ 
ลงตอนที่สิบเอ็ดและสิบสองในสัปดาห์กัดไปตามลำดับ แตกไม 1 เกิด 
สถานการณ์ผิดปกติ แม้จะลงตอนที่สิบสามในฉบับวันจันทร์สุดท้ายของ 
เดือนกันยายน นัตสึคาวะ โยสึเกะก็ยังมีชีวิตอยู่ 

ซากุรางิแย้มถามเรื่องท่าทีของนัตสึคาวะจากยามาอุจิซึ่งเป็น 
ผู้ดูแล แต่ก็ไม่มิอะไรเปลี่ยนแปลง ต้นฉบับใหม่ของ 'คดีฆาตกรรมบ้าน 
นุเรงามิ' ก็ส่งเรียบร้อยดี 

ซากุรางิบอกยามาอุจิว่ายกเลิกนัดดีกอล์ฟตามที่บัดแนะกับ 
นัตสึคาวะไว้ แต่นึกถึงเรื่องที่คุยเป็นความลับตั้งแต่เจอกันในโรงแรมนั้น 
อีกฝ่ายก็ไม่ติดต่อมาหาซากุรางิอีกเลย 

ในที่ลุดก็เข้าสู่เดือนตุลาคม นิยายดำเนินเรื่องไปอย่างเข้มข้นโดย 
มีคนถูกฆ่าไปแล้วเจ็ดราย แต่ยังไม่เกิดเรื่องอะไรขึ้นกับตัวนักเขียน 

พอเรื่องเป็นแบบนี้ ซากุรางิก็แทบไม่ต้องกังวล คำขอร้องให้หยุด 
ลงนิยายกะทันหันก็เป็นปัญหาที่คลี่คลายได้แล้ว เพราะเป็นเพียง 'ความ 
หวาดระแวงตามสไตล์นักเขียนผู้อ่อนไหวง่าย' นอกจากนี้ในหัวของ 
ซากุรางิยังเต็มไปด้วยปัญหาเรื่องคดีความที่กองบรรณาธิการ 'ความจริง 
รายสัปดาห์' ต้องเผชิญ 
ทว่า... 


วันจันทร์ที่ 15 เดือนพฤศจิกายน เมื่อ 'คดีฆาตกรรมบ้านนุเรงามิ' 
ลงครบยี่สิบตอนพอดี ซากุรางิก็หวนนึกถึงปัญหาของนัตสึคาวะ โยสึเกะ 
อีกครั้ง 


คดีฆาตกรรมทม่บ้านชิราคาวะโกะ 27 


ตอนที่นักวิเคราะห์เศรษฐกิจซึ่งมีคอลัมน์ประจำใน 'ความจริง 
รายสัปดาห์' เขียนข่าวอื้อฉาวเกี่ยวกับผู้บริหารของบริษัทก่อสร้างแท่ง 
หนึ่ง สำนักพิมพ์ถูกฟ้องร้องว่า 'ต่อให้บิดเบือนชื่อจริง แต่'ใครอ่านก็รู้'ว่า 
เป็นกรรมการบริหารบริษัทเรา' 

นั่นทำให้เขาฉุกคิดได้... 

'หริอที่นิยายเรื่อง 'คดีฆาตกรรมบ้านนุเรงามิ' มีปัญหาการละเมิด 
สิทธิส่วนบุคคลเป็นเพราะว่า...' 

ซากรางิสงสัย ทำไมเขาไม่เคยนึกถึงเรื่องนี้มาก่อน 
'นิยายเรืองนันใช้คนจริงเป็นต้นแบบงันหริอ' 

แต่ไม่เคยได้ยินว่าเกิดคดีฆ่าตัดหัวต่อเนื่องศพแล้วศพเล่าเลย 
'วิธีตายก็เรื่องหนึ่ง แต่เรื่องความเดียดแค้นในหมู่บ้านกัชโชสึกุริ 
ใช้ชื่อตระกูลที่มีอยู่จริงงั้นหรือ ถ้าอย่างนั้นคงกลายเป็นปัญหาใหญ่ตอน 
ที่เรื่องถูกเปิดเผย' 

ซากูรางิสังหรณ์ว่านั่นคือสาเหตุของข้อเรียกร้องให้หยุดลงนิยาย 
เขาตั้งใจจะถามยามาอุจิ เพราะถ้าเกิดไปทำลายชื่อเลียงบุคคล 
ใดเข้า ต่อให้นักเขียนสั่งห้ามบอกใคร...กระทั่งยามาอุจิผู้ดูแล เขาคงนึ่ง 
เฉยไม่ได้ 

เขาฉุกคิดขณะนั่งอยู่ที่โต็ะหัวหน้ากองบรรณาธิการ ตามด้วยมอง 
หายามาอุจิทันควัน 

แต่กลับต้องแปลกใจเมื่อไม่เห็นยามาอุจิซึ่งปกติมักจะนั่งทำงาน 
อยู่ที่โต็ะ ต่างกับผู้สื่อข่าวที่ไม่อยู่เพราะต้องออกไปเก็บข้อมูลเป็นประจำ 
บนกระดานไวต์บอร์ดซึ่งระบุที่อยู่ของบรรณาธิการทุกคนยัง 
ขึ้นป้ายสีแดงมีข้อความว่า 'ไม่มาทำงาน' แต่ตอนนี้บ่ายโมงแล้ว และ 
ยามาอุจิไม่ได้ส่งใบลา 
"เอ้" 

ซากุรางิถามเลียงก้องจนได้ยินทั่วทั้งกองบรรณาธิการ 
"ยามาอุจิโทร.บอกใครไหมว่าวันนี้จะหยุด" 

แต่ทุกคนแค่เอียงคอ ไม่มีใครตอบ 
"แปลกแฮะ" 

ซากุรางิพึมพำพลางโทร.เข้าโทรศัพท์มือถือยามาอุจิ แต่กลับ 
ได้ยินข้อความอัตโนมัติแจ้งว่าไม่ได้เปิดเครื่องหรืออยู่นอกเขตสัญญาณ 
เขาสังหรณ์ใจไม่ดี 
และลางสังหรณ์เขาก็ถูกต้อง 

เวลาบ่ายสามโมง 

เด็กชายที่กำลังเล่นเบสบอลแถวริมฝังแม่นี้าทามะ เขตโอตะ วิ่ง 
ตามเก็บลูกเบสบอลที่กลิ้งหายไป แต่เมื่อเขาแหวกพุ่มไม้ออกกลับพบ 
'ลูกบอล' ที่ใหญ่กว่ากำลังกลิ้งอยู่ 

นั่นคือหัวมนุษย์...แต่ไม่มีลำตัว! 

ดวงตาสองข้างเบิกโพลง และมีนามบัตรใบหนึ่งเลียบคาปาก 


ยามาอุจิ ชูโซ บรรณาธิการ ‘ความจริงรายสัปดาห์' สำนักพิมพ์ 

จิไดฉะ 

มุมหนึ่งของนามบัตรที่ระบุชื่อพร้อมตำแหน่ง มีตัวหนังสือเขียน 
ไว้อย่างงดงามว่า 

คนนี้ไง 

สองชั่วโมงต่อมา 

หลังได้รับแจ้งจากตำรวจ คนที่ยืนยันตัวตนศพว่าเป็นยามาอุจิ 
ชูโซ บรรณาธิการ 'ความจริงรายสัปดาห์' ก็คือซากุรางิ ไดโกะ 
เขานืนสุดชีวิตเพื่อไม่ให้ตัวเองเป็นลม 
ไม่นึกไม่ฝันเลยว่าลูกน้องตนเองจะถูกฆ่า! 

บทที่ 2 

ผู้ต้องสงสัยหลบหนี 

"คุณ , ซากุรางิ ก่อนสอบถามเรื่องคุณยามาอุจิ มีเรื่องหนึ่งอยากคุย 
ให้ชัดเจนครับ" 

วันที่ 15 เดือนพฤศจิกายน เวลาหนึ่งทุ่มกว่า 

สารวัตรชิงากิ สังกัดแผนกสืบสวนอาชญากรรมที่หนึ่ง สำนักงาน 
ตำรวจแพ่งชาติ พร้อมด้วยรองสารวัตรชิเงตะ ประจำสถานีตำรวจ 
อิเคงามิ นั่งประจันหน้า ซากุรางิ ไดโกะ ณ ท้องหนึ่งในกองบัญชาการ 
สืบสวน 'คดีฆาตกรรมบรรณาธิการ ณ ริมฝังแม่นํ้าทามะ' ซึ่งตั้งอยู่ที่ 
สถานีตำรวจอิเคงามิ อิเคงามิซอยสาม เขตโอตะ ชิงากิเปิดฉากด้วย 
นํ้าเสียงที่แสดงการ 'ยํ้าเตือน' กับหัวหน้ากองบรรณาธิการนิตยสาร 
รายสัปดาห์ 

"ทางตำรวจขอขอบคุณเป็นอย่างสูงนะครับ ที่คุณรับหน้าที่ชวน 
หนักใจอย่างการยืนยันศพที่มีแค่ศีรษะ ทั้งยังเพิ่งถูกตัดมาสดๆ แล้วก็ 
ช่วยบอกนิสัย การทำงาน และความสัมพันธ์กับคนรอบตัวของคุณ 

ยามาอุจิ ชู'ใซผู้ตายทุกเรื่องที่รู้ ในฐานะหัวหน้าของเหยื่อผู้เคราะห์ร้าย 
แบบไม่หมกเม็ดได้ไหมครับ" 

"ไม่หมกเม็ด?" 

ซากุรางิที่นั่งตรงข้ามกับชิงากิโดยมีโต็ะยาวในห้องประชูมคั่นกลาง 
พลันย้อนถามด้วยคำพูดของอีกฝ่าย 

"หมายความว่าไงครับ" 

"คุณเป็นหัวหน้ากอง บก. 'ความจริงรายสัปดาห์' ผม...ไม่สิ พวกเรา 
พอเข้าใจว่านิตยสารของคุณได้รับความนิยมภายใต้นโยบายการนำเสนอ 
ข่าวแนวไหน" 

ชิงากิเน้นยํ้าทำนองว่าไม่ใช่แค 1 เขา แต่เจ้าหน้าที่สิบสวนทุกนาย 
ที่เกี่ยวข้องกับคดีนี้เข้าใจจุดยืนของนิตยสารรายสัปดาห์ที่ซากุรางิดูแล 
มากพอสมควร 

ระหว่าง 'ความจริงรายสัปดาห์' ซึ่งบูชาสกู๊ปเหนือสิ่งอื่นใดกับ 
ตำรวจมีความสัมพันธ์ไม 1 ดีเท่าไรนัก เรียกได้ว่าเป็นไม้เบื่อไม้เมากัน 
ตลอดมา มีปัญหาที่เกิดจากการนั่งเทียนเขียนข่าวผิดๆ เกี่ยวกับคดีโดย 
ยึดจากข่าวลือไม่มีมูลเป็นหลักจนบานปลายบ้าง แต่บ่อยครั้ง 'ความจริง 
รายสัปดาห์' ก็เปิดเผยข้อมูลที่ทางตำรวจต้องการปกปิดจนเกิดอุปสรรค 
ใหญ่ต่อการลืบสวนคดี 

นั่นเป็นเครื่องพิสูจน์ว่าพลังการรวบรวมข่าวสารของ 'ความจริง 
รายสัปดาห์' เหนือชั้นปานใด แต่กองบรรณาธิการที่มีซากุรางิเป็นหัวหอก 
ไม่เคยคิดจะรักษาความสัมพันธ์โดยการถ้อยทีถ้อยอาศัยกันเลย แม้ 
เจ้าหน้าที่ลืบสวนจะขอความร่วมมือให้ปกปิดข้อมูลที่ทีมข่าวของ 
'ความจริงรายสัปดาห์' หามาได้เอาไว้ก่อนสักพัก แต่พวกเขาไม่เคยทำ 
ตามจนเจ้าหน้าที่สิบสวนตกอยู่ในสถานการณ์ที่โดนทักหลังเป็นประจำ 
และตอนนี้ก็กลายเป็นธรรมเนียมปากเปล่าซึ่งเจ้าหน้าที่สิบสวนทุกนาย 

รู้กันทัวว่า ห้ามตอบคำถามที 'ความจริงรายสัปดาห์' จะนำไปใช้เป็น 
ข้อมูลในการเขียนข่าวทุกคดี 

ทว่าครั้งนี้บรรณาธิการ 'ความจริงรายสัปดาห์' ถูกฆาตกรรม 
มิหนำซํ้ายังถูกพบในสภาพแปลกประหลาด โดยสิ่งที่ดูเหมือนจะดึงดูด 
ความสนใจก่อนอะไรทั้งหมดก็คือ นามบัตรชองเจ้าตัวซึ่งยังเลียบคาปาก 
ตังนั้นในฐานะเจ้าหน้าที่ลีบสวนจึงจำเป็นต้องยืนยันให้แน่ใจ 
ก่อนว่า นิตยสารที่กลายเป็นผู้เกี่ยวข้องกับคดีเลียเองจะรับมือกับ 
โศกนาฏกรรมของคนใกล้ตัวด้วยจุดยืนแบบใด 
"ที่ว่าห้ามหมกเม็ดหมายถึง..." 

ชิงากิจ้องซากุรางิแล้วพูด 

"หมายถึง...อย่าเอาคดีสะเทือนขวัญคราวนี้ไปใช้ประโยชน์ในการ 
ทำงานครับ" 

"ผมก็มืหัวใจเหมือนกันนะครับ" 

ซากุรางิเสยผมแซมลีดอกเลาก่อนพูด 
"ลูกน้องที่น่ารักตายในสภาพโหดเหี้ยมปานนั้น ใครจะบ้าเอาไป 
หากิน ไม่กล้าหวังจะเอามารวมเป็นสกู๊ปพิเศษในฉบับลัดไปด้วยซํ้า" 

"เปล่าครับ คุณซากุรางิ ผมไม่ได้ห่วงว่า 'ความจริงรายสัปดาห์' 
จะรายงานข่าวเรื่องพนักงานโดนฆ่าโหดอย่างไร แต่หมายถึงว่าคุณอาจ 
ไม่สนุกที่สำนักพิมพ์คู่แข่งจะเล่นข่าวนี้จนสนุกปาก ก็เลยยังเต้ะทำกั๊ก 
ข้อมูลกับทางตำรวจจนเกินควร ถ้าเป็นอย่างนั้นพวกเราคงเดือดร้อน" 
"สรุปสั้นๆ ว่ากังวล กลัวผมปกปิดข้อมูลเรื่องยามาอุจิไว้เร่ง 
ยอดขายหรือครับ" 

"ถ้าพูดตามความจริงก็ใช่ครับ" 

ชิงากิยอมรับตามตรง 

"พวกเราถูก 'ความจริงรายสัปดาห์' ปันหัวมาเยอะแล้ว" 

"ไม่เชื่อใจกันสินะ" 

ซากุรางิถามเลียงห้วน 

"ผมจะบอกทุกเรื่องที่รู้ละครับ ต้องยืนยันหลักฐานที่อยู่ก่อน 

ใช่ไหม" 

"เอาน่า ไม่ต้องรีบร้อนขนาดนั้นก็ได้ครับ" 

ชิงากิยิ้มเจื่อนพลางค่อนแคะในใจว่าหมอนี่มันตัวแสบ 
การท้าทายกันออกนอกหน้าขนาดนี้ ไม 1 น่าจะเกิดจากวิสัย 
การทำงานระหว่าง 'ความจริงรายสัปดาห์' ปะทะ 'เจ้าหน้าที่ตำรวจ' 
เพียงอย่างเดียวชิงากิเริ่มรู้สึกว่าอาจมีความเป็นไปได้ว่าซากุรางิไดโกะ 
หัวหน้ากองบรรณาธิการ อาจเป็นผู้ต้องสงสัยฆ่าลูกน้องตนเอง 

ความแก 1 ประสบการณ์ของชิงากิบอกว่า คนที่มีชนักติดหลังจะ 
มีวิธีแสดงออกเฉพาะตัวสองรูปแบบดีอ ให้ความร่วมมือมากผิดปกติ 
หรือโกรธเกรี้ยวผิดปกติ 

หัวหน้ากองบรรณาธิการซากุรางิดูมีพิรุธเข้าข่ายประเภทหลัง แต่ 
ถ้านึกเปรียบเทียบถึง 'ความจริงรายสัปดาห์' ที่งัดข้อกับอำนาจตำรวจ 
อย่างคงเส้นคงวามาตลอด ท่าทีของซากุรางิก็ไม่แปลก กลับเรียกได้ว่า 
ปกติด้วยซํ้า 

การมีความดีดอคติก็ยังเร็วไป...ชิงากิตำหนิตนเอง 


2 

"ถ้างั้นจะเริ่มถามจากเรื่องที่รู้ก่อนเกิดเหตุนะครับ" 

ชิงากิหุบยิ้มก่อนเข้าเรื่อง 

"ช่วยบอกพฤติกรรมของคุณยามาอุจิตอนอยู่ที่กอง บก. ตั้งแต่ 

เมื่อวานเท่าที่จำได้ได้ไหมครับ แล้วถ้าพูดถึงวันนี้ เหมือนคุณยามาอุจิจะ 
หายหน้าไปเฉยๆ ตั้งแต่เช้า กรุณาเล่าให้ฟังหน่อยครับว่าคุณซากุรางิที่ 
เป็นผู้บริหารจัดการรับมือกับเรื่องนั้นด้วยวิธีแบบไหนครับ" 

"ก่อนตอบคำถาม ผมอยากยืนยันเรื่องหนึ่ง" 

ซากุรางิยกมือขึ้นเหมือนนักเรียนที่ขออนุญาตถามอาจารย์ 
"ช่วงเวลาที่ยามาอุจิถูกฆ่าคือเมื่อไรครับ เขาถูกฆ่าแถวร่องนั้าที่ 
พบหัวหรือครับ แล้วเจอสำตัวจากหัวลงไปหรือยัง" 

"ถามสามช้อนะครับ" 

ชิงากิงอนิ้วนับ 

"ผมตอบได้แค 1 สองในสาม เรายังไม่พบร่างกายส่วนอื่นของคุณ 
ยามาอุจินอกจากศีรษะครับ ส่วนสถานที่เกิดเหตุตอนนี้คาดว่าเป็นที่อื่น 
ไม่ใช่แถวร่องนี้า แต่ยังสรุปแน่นอนไม่ได้ครับ" 

"เท่ากับฆาตกรฆ่ายามาอุจิที่อื่น ตัดหัวแล้วน่ามาทิ้งแถวริมฝัง 
แม่นํ้าทามะใช่ไหมครับ หรือว่า..." 

"คุณซากุรางิ" 

"หรือไม่ใช่ตัดหัวอย่างเดียว แต่เป็นสถานการณ์ที่เรียกว่าฆาตกร 
ฆ่าหั่นศพเป็นขึ้นๆ" 

"คุณซากุรางิ!" 

ชิงากิเรียกครั้งที่สองเลียงตังขึ้น 

"เมื่อกี้ก็บอกแล้วว่าช่วยเก็บนิสัยนักข่าวไว้เถอะครับ คุณไม่ได้มา 
หาข่าวที่นี้ แต่เป็นฝ่ายถูกเก็บข้อมูล ถึงคำถามของพวกเราจะไม่เรียกว่า 
เก็บข้อมูลก็เถอะ 

"แล้วอีกอย่าง ผมไม่ชอบท่าทางที่พล่ามสิ่งที่อยากพูดฝ่ายเดียว 
แล้วจะชนะ อย่าเลียนแบบนิสัยเลียของนักการเมืองในรายการอภิปราย 
สิครับ ล้าผมเรียกชื่อคุณซากุรางิ กรุณาหยุดพูด แล้วฟังทางนี้พูดด้วย 

ครับ" 

"ท่าทางชอบทาเรื่องนะครับ สารวัตรชิงากิ" 

ซากุรางิเอ่ยนามสกุลชิงากิเหมือนจะอวดว่าจำชื่อตำรวจสืบสวน 
ได้แม่นยำ 

"ยังไงก็บอกไม่ได้ว่ายามาอุจิถูกฆ่าช่วงเวลาไหนสินะครับ แต่เมื่อ 
กี้คุณชิงากิบอกว่า 'ถ้าพูดถึงวันนี้เหมือนคุณยามาอุจิจะทายหน้าไปเฉยๆ 
ตั้งแต่เช้า'หมายถึงเวลาฆาตกรรมน่าจะอยู่ระหว่างกลางดึกของเมื่อวาน 
ถึงเช้าวันนี้สินะครับ ตอนพบหัวน่าจะตายมาแล้วครึ่งวันหรือมากกว่านั้น" 
"ตอนนี้ผมจะไม่ตอบเรื่องนั้น" 

"แต่ใกล้แถลงข่าวแล้วไม่ใช่หรือครับ ภายในคืนนี้" 

ซากุรางิย้อนถามด้วยท่าทีคล้ายพวกเขาสลับหน้าที่กัน 
"ในงานแถลงข่าวคงแจ้งเวลาตายของยามาอุจิโดยประมาณพูด 
ง่ายๆ คือแจ้งช่วงเวลาฆาตกรรมคร่าวๆ อยู่แล้ว ทั้งที่ยังไงก็เป็นข้อมูล 
อันชัดเจนอยู่แล้ว ทำไมถึงไม่บอกผมล่ะครับ เพราะนับผมเป็นผู้ต้องสงลัย 
คนหนึ่งแต่แรกใช่ไหม" 

"พอแค่นั้นเถอะครับ" 

ชิงากิยื่นมือออกมาห้ามปราม สีหน้าบอกชัดเจนว่า 'เลิกพล่าม 

สักที' 

"ยํ้าอีกครั้งนะครับ อยู่นี่ช่วยทิ้งสัญชาตญาณนักข่าวแล้วตอบ 
คำถามผมอย่างตรงไปตรงมาด้วย เริ่มจากพฤติกรรมเมื่อวานของคุณ 
ยามาอุจิ ชูโซครับ" 

"เข้าใจแล้วครับ" 

ซากุรางิจงใจถอนหายใจเลียงดังให้ได้ยินชัดเจนแล้วพูด 
"ล้างั้นผมจะตอบครับ" 

ซากุรางิแสดงท่าทีให้เห็นว่ายอมตอบคำถามชิงากิในที่สุด แต่ใน 

ใจเขากำลังคิดว่า 

'ฉันไม่ยอมบอกความจริงเรื่องนัตสึคาวะ โยสึเกะ นักเขียนนิยาย 
สิบสวนที่ยามาอุจิดูแล โดนขู่ว่าถ้าไม่หยุดลงนิยายใน 'ความจริงรายสัปดาห์' 
จะมีคนตายหรอก จนกว่าทางนั้นจะสิบเจอด้วยความสามารถของตัวเอง' 


3 

ในฐานะคนที่ชอบสกู๊ปและเรื่องอื้อฉาวเข้าขั้นสุดขั้วอยู่แล้ว ไม่ใช่ 
เพราะเขาเป็นนักข่าวเท่านั้น ซากุรางิคิดว่าใครจะยอมเอาความลับที่ 
นัตสึคาวะโยสืเกะปรึกษาเขามาบอกเจ้าหน้าที่ตำรวจง่ายๆ เล่า 

ในขณะเดียวกัน ซากุรางิเริ่มรู้สึกไม 1 ชอบมาพากลกับการที่ 
นัตสืคาวะยังไม่โทร.ติดต่อหรือตอบธีเมล 

เมื่อ 'ตรวจสอบศีรษะ' และได้รับการยืนยันจนแน่ใจถึงความตาย 
อันน่าสะเทือนใจของยามาอุจิ ชูโซ ซากุรางิโทร.หานัตสึคาวะ โยสืเกะ 
แต่ทั้งโทรศัพท์บ้านและมือถือของนักเขียนนิยายสิบสวนก็เข้าสู 1 โหมด 
เครื่องตอบรับอัตโนมัติ เขาฝากข้อความไว้ แต่ตกกลางคืนแล้วก็ไม่มีการ 
โทร.ติดต่อกลับมา เขาส่งอีเมลไป แต่ไม่ได้รับคำตอบเช่นกัน 

ทว่าเรื่องสะเทือนขวัญอย่างการพบเพียงศีรษะของบรรณาธิการ 
'ความจริงรายสัปดาห์' เป็นข่าวทางโทรทัศน์และอินเทอริเน็ตอย่าง 
ครึกโครม 

'นัตสึคา , วะแค่'โม่เห็นอีเมลที่เราส่ง'ไปและ'ใม 1 ฟัง'ข้อความ'ของเรา 
หรือว่า...' 

จินตนาการที่ต่อจากคำว่า 'หรือว่า' มีความเป็นไปได้สองทาง 
นัตสืคาวะโดนคมมีดฆาตกรตัดศีรษะทิ้งไว้ที่ไหนสักแห่งไปด้วย 

อีกราย 

หรือไม่ก็ตัวนัตสึคาวะเป็นคนร้ายที่ฆ่ายามาอุจิเอง และกลายเป็น 
ตัวเอกในข่าวอื้อฉาวครั้งยิ่งใหญ่ว่าฆ่าบรรณาธิการผู้ดูแลนักเขียน 

ไม่ว่าจะเป็นข้อไหน สำนักพิมพ์จิไดฉะและ 'ความจริงรายสัปดาห์' 
ก็ต้องเข้าไปติดอยู่ในวังวนแห่งพายุแน่นอน อีกทั้งซากุรางิยังได้รับธีเมล 
แจ้งข่าวทางโทรศัพท์มือถือว่า มีคนกระหนํ่าโทร.เข้ามาสอบถามเรื่องข่าว 
ทั่วทั้งตึกสำนักพิมพ์ ไม่ใช่แค่กองบรรณาธิการ 'ความจริงรายสัปดาห์' 

'ปัญหาคือ...' 

ซากุรางิคิดขณะโดนชิงากินั่งมองด้วยสายตาคมกริบอยู่ตรงหน้า 

'ใครเป็นคนส่งจดหมายที่นัตสึคาวะ โยสึเกะให้ดูฉบับนั้นมากัน 
แน่ ถ้าจำไม่ผิดตราประทับจะ...ใช่ ตราประทับจังหวัดนาโงย่า' 

จากนั้นเขาก็รู้ถึงความเชื่อมโยงระหว่างสถานที่ที่ชื่อนาโงย่ากับ 
'คดีฆาตกรรมบ้านนุเรงามิ' นิยายเรื่องยาวของนัตสึคาวะ โยสึเกะ 

หมู่บ้านกัชโชสึกุริซึ่งเป็นเวทีโศกนาฏกรรมในนิยายของนัตสึคาวะ 
เซตไว้เป็นสถานที่สมมติ แต่เห็นได้ชัดว่าใข้โกะคายามะ จังหวัดโทยามะ 
หรือไม่ก็ชิราคาวะโกะ จังหวัดกิฟุ ซึ่งคือแหล่งมรดกโลกของญี่ปุ่นเป็น 
ต้นแบบ 

และการเดินทางจากโตเกียวไปยังหมู่บ้านสมมติในนิยายต้องนั่ง 
ชิงกันเซ็นไปนาโงย่า แล้วนั่งรถบัสจากนาโงย่าต่อราวสองชั่วโมงห้าสิบ 
นาที หรือจากนาโงย่าเปลี่ยนขบวนไปขึ้นรถไฟสายหลักทาคายามะ แล้ว 
ต่อขบวนรถด่วนพิเศษ 'ไวด์วิวชิดะ' ประมาณสองชั่วโมงยี่สิบนาทีเพื่อ 
มุ่งไปทาคายามะ หลังเดินเล่นที่ทาคายามะแล้ว นั่งรถบัสต่อประมาณ 
ห้าสิบนาทีถึงหนึ่งชั่วโมงก็ถึง 

นี่เป็นเส้นทางมาตรฐานของการเดินทางไปยังหมู่บ้านชิราคาวะโกะ 

ในความเป็นจริง เส้นทางและเวลาเหมือนกันเปิะ นอกจากนั้นยังมี 
เส้นทางการนั่งเครื่องบินจากสนามบินนาริตะไปสนามบินโทยามะหรือ 
สนามบินโคมัตสึ แล้วขับรถลงมาทางใต้ด้วย 

แต่การเดินทางผ่านนาโงย่าขึ้นไปทางเหนือคือเส้นทางพื้นฐาน 
'บางที...' 

ซากุรางิเตรียมตัวรับมือกับการสอบปากคำจากชิงากิพลางคิด 
'ยามาอุจิอาจถูกฆ่าที่นาโงย่าซึ่งเป็นที่ส่งจดหมายขู่นัตสึคาวะ' 

ขณะซากุรางิกำลังเผชิญหน้ากับพวกชิงากิที่สถานีตำรวจอิเคงามิ 
ไฟกลางคืนส่องสว่างจ้า การสำรวจบริเวณริมฝังแม่นํ้าทามะซึ่ง 
เป็นสถานที่พบศีรษะดำเนินไปอย่างต่อเนื่อง สุนัขตำรวจทลายตัวถูก 
ส่งเข้าไปค้นหาว่ามีชิ้นส่วนอื่นของศพหรือไม่ และการค้นหาแบบพลิก 
แผ่นดินยังคงดำเนินต่อไป 

พยากรณ์อากาศบริเวณโตเกียวคาดการณ์ว่า หลังเที่ยงคืนจะมี 
พายุฝนฟ้าคะนอง และจะตกหนักชิ้นตั้งแต่รุ่งสางจนถึงช่วงเช้า จึงต้อง 
ระดมกำลังสุนัขตำรวจให้รีบค้นหาโดยเร็ว 

พร้อมกันนั้นก็สอบปากคำตามบ้านเรือนใกล้ๆริมแม่นั้าซึ่งนักสิบ 
วาคุอิ จากแผนกลิบสวนอาชญากรรมที่หนึ่ง สำนักงานตำรวจแห่งชาติ 
เข้าร่วมด้วย 

หนึ่งทุ่มครึ่ง วาคุอิที่ทำหน้าที่สอบปากคำผู้อยู่อาศัยในแมนชัน 
ระฟ้าซึ่งตั้งอยู่อีกด้านหนึ่งของตลิ่งทามะซึซึมิ ห่างจากจุดที่พบศีรษะของ 
ยามาอุจิ ชูโซ ได้ข้อมูลคำให้การจากพยานปากสำคัญซึ่งเป็นชายหนุ่ม 


40 โยชิมุระ ทัตลึยะ 


